
Úvod
Spoločnosť ONYX, s.r.o. má na území mesta Nové Zámky a v priľahlom regióne stabilné postavenie, ktoré vyplýva z jej dlhodobého pôsobenia v oblasti výroby širokého sortimentu certifikovaných betónových zmesí v rôznych frakciách v najvyššej kvalite.. Poslaním spoločnosti je kvalitne a efektívne zabezpečovať výrobu betónu a výrobkov z betónu. Investície realizované v priebehu roka 2019 boli zamerané hlavne na obnovu a posilnenie spoločnosti.
Veríme, že neustále zlepšovanie našej spoločnosti vo všetkých oblastiach je pozitívnym signálom pre našich obchodných partnerov ako aj pre širokú verejnosť. Môžeme konštatovať na základe dosiahnutých výsledkov, že uplynulý rok bol pre spoločnosť ONYX s.r.o. úspešný. 
    
 

 

 

 

 História spoločnosti

Spoločnosť ONYX s.r.o., so sídlom v Nových Zámkoch, bola založená v roku 1993 s cieľom zabezpečiť svojim zákazníkom kvalitný betón a dodávku betónových zmesí priamo na miesto určené zákazníkom.

Hlavnou činnosťou spoločnosti ONYX s.r.o. je výroba a transport betónu so širokým sortimentom betónových zmesí v novej betonárni s výkonom 60 m3/hod. Všetky vyrábané betónové zmesi majú certifikáty štátnej technickej skúšobne.

K ďalším činnostiam firmy patrí predaj betonárskej ocele a siete, predaj štrku, drveného kameniva a piesku (žltého, kopaného piesku), nákladná autodoprava, žeriavnické práce, zemné, výkopové a búracie práce, prenájom a montáž debnenia a lešenia, požičovňa náradia a stavebnej mechanizácie, a iné komplexné služby týkajúce sa stavebnej činnosti.

Naše dlhoročné skúsenosti s výrobou betónu umožňujú poskytovať Vám odborné  a technické poradenstvo v návrhu betónových zmesí, ich prípadných modifikácii alebo vhodnosti použitia betónových zmesí pre konkrétnu stavbu. K našim zákazníkom pristupujeme ústretovo, ich požiadavky riešime flexibilne. 

 Udalosti roku 2019
     Hlavným a zásadným cieľom spoločnosti ONYX s.r.o. v roku 2019 bolo udržať a posilniť spoluprácu  už s existujúcimi obchodnými partnermi a klientmi v regióne svojho pôsobenia , a tiež vyhľadávanie nových obchodných partnerov.

      Firma ONYX s.r.o. v roku 2019 predovšetkým svoju obchodnú činnosť zabezpečovala na základe samostatných zmlúv alebo objednávok. Plánované ciele spoločnosť dosiahla aj v tomto roku. Podarilo sa jej napĺňať cieľ dlhodobého rastu  v úzkej nadväznosti na životné prostredie a ekológiu.

      Na začiatku roku 2019 firma rozbehla aj betonársku výrobu v odkúpenom areáli firmy Limestone s.r.o.

          Začali sa aj rokovania o odkúpení 1. časti areálu firmy Natostav s.r.o., ktoré vo februári 2019 boli aj zrealizované. Odkúpená nehnuteľnosť slúži na prenájom iným podnikateľským subjektom.  

    V roku 2018 bolo vlastné imanie spoločnosti vo výške 633016.- € a v roku 2019 mala spoločnosť vlastné imanie vo výške 619863-€. Majetok spoločnosti / brutto/ bol v roku 2018 v hodnote  4641419,- €  a v  roku 2019 v hodnote 4941672,- €. Nižšie uvedená tabuľka prezentuje, že síce  dochádza k poklesu vlastného imania spoločnosti, za pozitívum však považujeme aj naďalej dlhodobo vysoký stav vlastného imania spoločnosti.

tabuľka č.1
Prognóza vývoja spoločnosti
ONYX s.r.o. rozsahom svojich aktivít a kvalitou služieb zastáva významné miesto na trhu. Spoločnosť sa v najbližších obdobiach neplánuje odkloniť od jestvujúceho smerovania obchodno-výrobnej stratégie. Cieľom spoločnosti pre rok 2019je upevnenie a rozšírenie postavenia na trhu. V roku 2020 predpokladáme dosiahnutie týchto ukazovateľov: 

 tabuľka č.3
	Základné ekonomické ukazovatele
	Rok 2016 skutočnosť
	Rok 2017 skutočnosť
	Rok 2018 skutočnosť
	Rok 2019 skutočnosť
	Rok 2020 predpoklad

	Celkové Aktíva 
	2358001
	2587829
	     3101316
	3214895
	3320500

	Vlastné imanie
	220660
	221604
	633016
	619863
	622300

	Výnosy celkom
	3009973
	3934546
	4842644
	4558596
	4225000

	VH bežného obdobia
	-15515
	944
	11412
	-3853
	8500


Porovnanie ukazovateľa výnosy s ukazovateľom výsledok hospodárenia bežného obdobia 
graf č. 1

Iné informácie
Životné prostredie
Spoločnosť svojimi aktivitami prispieva k ochrane životného prostredia. Spoločnosť nevlastní technológie produkujúce škodliviny, naopak samotná činnosť spoločnosti je zameraná na zneškodňovanie odpadov a nebezpečných látok. Spoločnosť využíva pri svojej činnosti ekologicky najprijateľnejšiu techniku, aká je z jej ekonomického pohľadu možná. /recyklácia späť doneseného a nespotrebovaného betónu/

Ľudské zdroje
Spoločnosť naďalej rozvíja systém riadenia ochrany a bezpečnosti zdravia pri práci. V oblasti ľudských zdrojov je spoločnosť stabilizovaná a počíta s  nárastom počtu pracovných miest. Súčasné pracovné príležitosti v spoločnosti ONYX s.r.o. znamenajú stabilné príjmy a sociálne istoty pre jej  zamestnancov. Spoločnosť pre svojich zamestnancov zabezpečuje každoročne vzdelávacie programy a školenia zamerané na zvyšovanie ich odbornej vzdelanosti.

Organizačná zložka v zahraničí
Spoločnosť nemá žiadnu organizačnú zložku v zahraničí a nie je predpoklad jej založenia ani počas roku 2019.

Náklady na činnosť v oblasti výskumu a vývoja
Spoločnosť v roku 2019 nevyvíjala žiadnu činnosť v oblasti výskumu a vývoja.

Spoločnosť spolupracuje so Strednou priemyselnou školou stavebnou v Hurbanove a žiaci školy chodia na exkurziu do spoločnosti.

Vlastné akcie a obchodné podiely
Spoločnosť v roku 2019 nenadobudla žiadne vlastné akcie, dočasné listy, obchodné podiely ani akcie, dočasné listy a obchodné podiely materskej účtovnej jednotky.

Rozhodnutie o naložení s výsledkom hospodárenia roku 2019
Konatelia spoločnosti predložia na riadnom valnom zhromaždení návrh na zúčtovanie výsledku hospodárenia za rok 2019 nasledovne:

	Strata po zdanení za rok 2019
	                                     3853,39€

	Tvorba zákonného rezervného fondu 5 %
	

	Tvorba sociálneho fondu 
	

	Neuhradená strata minulých rokov           
	                                     3853,39-€

	Rozdelenie medzi spoločníkov v pomere 
	

	
	


Významné skutočnosti, ktoré nastali po 31.12.2019
Po 31. decembri 2019 nenastali žiadne udalosti, ktoré majú významný vplyv na verné zobrazenie skutočností, ktoré sú predmetom účtovníctva.

Záver
       Spoločnosť ONYX s.r.o. sa usiluje najmä o to, aby bola aj naďalej modernou a uznávanou spoločnosťou so stabilným podielom na trhu. Chceme , aby sa naša pozícia na trhu rozšírila a stabilizovala v oblasti výroby, aby sme uspokojili a splnili očakávania aj tých najnáročnejších zákazníkov, a zároveň stálym obnovovaním a rozširovaním vozového parku si chceme udržať konkurencieschopnosť na trhu.

Rozvoj našej spoločnosti sa orientuje na dlhodobé zvyšovanie svojho podielu na trhu, zlepšovanie výkonnosti svojich zamestnancov, k spokojnosti zákazníkov a finančnú stabilitu.

Naša strategická úloha je udržať si naďalej vysoko kvalifikovaný servisný personál a líšiť sa týmto od konkurencie.

Správa audítora o overení účtovnej závierky
     Základom tejto predkladanej výročnej správy hodnoteného obdobia je účtovná závierka v rozsahu:

Príloha č. 1 – Účtovná závierka podnikateľov v podvojnom účtovníctve k 31.12.2019

Príloha č. 2 -  Poznámky k súvahe a výkazu ziskov a strát za rok 2019

Príloha č. 3 – Prehľad peňažných tokov za rok 2019

Príloha č. 4 – Správa nezávislého audítora vypracovaná audítorom

